open-index/open-wikipedia-markdown huggingface dataset:
Вардарска зона

**Вардарската зона** го опфаќа централниот дел на Македонија. Започнува од Солун, се протега низ долината на Вардар во вид на широк појас и преку Скопската Котлина и Скопска Црна Гора продолжува на север. Од Родопската зона и од Пелагонидите е одвоена со длабински раседи и е обликувана во вид на тектонски ров. Таа е распарчена на блокови и хорстови со раседи од различни димензии. По долчината на раседите извршени се лушпести навлекувања кои од македонско - грчката граница, па на север до македонско - српската граница создаваат сплет од линеарно подредени структурни зони. Во различно време, со оживување на раседите, се предизвикуваат хоризонтални и длабински нарушувања на блоковите, така што во оваа зона се јавуваат и чести земјотреси.

Категорија:Географија на Македонија
Пелагониска зона

**Пелагониската зона** ја зафаќа Пелагонија и планините што се издигнуваат источно и северно од неа. Поточно од источната страна таа ги опфаќа планините: Ниџе, Селечка Планина, Бабуна и Караџица, а завршува до долината на реката Треска. Од сите страни е ограничена со раседи и според морфотектонските одлики се дели на два дела. Границата меѓу нив ја чинат мермерите на Плетвар и Сивец. Северниот дел се состои од Бабунската и Голешничката антиклинала и од Караџичката синклинала, додека јужниот дел го сочинуваат Прилепската и Подмолската антиклинала и Моирската синклинала. Во средишниот дел на Пелагониската Котлина, во таканаречената *Тополчанска Греда*, се јавуваат блокови од стари карпи кои се сметаат како реликти на Пелагонискиот хорстантиклинариум, а тоа покажува дека е извршено тонење на старата маса и на тој начин е формирана денешната котлина.

Категорија:Географија на Македонија
Зона
Борис Стојчев (театролог)

thumb|Борис Стојчев

**Борис Стојчев** е роден на 20 август 1926&nbsp;г. во Кочани. Основно училиште завршил во Кочани, а гимназија најпрвин учи во Штип, а потоа во Кочани. Во својата долгогодишна научно истражувачка и уметничка кариера работи како новинар во весниците „Народен глас“ и „Млад борец“ каде работи како уредник на внатрешната и надворешно-политичката рубрика.

Потоа, во ноември 1949&nbsp;г. е назначен за директор на Народниот театар при Штипската област, а во септември 1950&nbsp;г. учествувал во формирањето на Околискиот народен театар во Кочани, а во истиот се јавува и во улога на режисер. Во август 1965&nbsp;г. е назначен за раководител на активностите околу формирањето на Домот на културата “Бели мугри“ во Кочани, чиј директор е и во периодот од 1971 до пензионирањето во јуни 1987 година.

Како режисер во Околискиот народен театар во Кочани, Борис Стојчев режирал 10 претстави: “Кога жената е нема“ (1965), “Голгота“ (1972), “Чорбаџи Теодос“ (1975), “Вук Бубало“ (1976), “Црнила“ (1978), “Обичен човек“ (1980), “Ноќи на гневот“ (1981), “Неиспеана свадбена песна“ (1982), “Фамилија Бло“ (1983) и “Кир Јања“ (1984). Работи и во аматерскиот театар за чии потреби ги превел претставите “Протекција“, “Без вина виновни“ и “Бог да ја прости тетка“. Тој е еден од иницијаторите за поставување на оперети на сцената на Домот на културата “Бели мугри“, а под неговата режисерска палка изведени се оперетите “Загорски трендафил“ (1963), “Наталка Полтавка“ (1976) и “Бегалка“, како и детските оперети “Зајко кокорајко“ (1960), “Кривиот пат“ 1966) и “Шумски чуда“ (1981).

Како глумец учествуваше во снимањето на филмот “Оловна бригада“ на режисерот Кирил Ценевски, како и во телевизиските серии “Курирот на Гоце“, “Детството на Никола Карев“ и “Јуначко колено“ на режисерот Благоја Андреев.

Борис Стојчев во текот на својот животен и работен век работеше и како собирач на народни песни и умотворби од кочанскиот крај, за што Македонската телевизија изготви и посебна емисија.

Добитник е на повеќе награди и признанија, меѓу кои и на наградата “Мирко Стефановски“ на Културно-просветната заедница на Македонија во мај 1986 г.

Иницијатор е за формирање на КУД “Изгрев“, ансамбл за староградски песни со кој се снимени голем број песни од Кочани и Кочанско со што трајно се зачувани од заборав.

Борис Стојчев почина на 1 август 2009&nbsp;г. во Кочани.

## Наводи

Категорија:Македонски режисери
Категорија:Македонски сценографи
Категорија:Македонски собирачи на македонски народни умотворби
Категорија:Македонски новинари
Категорија:Луѓе од Кочани
Категорија:Починати во Кочани
Втора Шпанска Република

**Втората Шпанска република** (1931-1939) (шпански: *Segunda República Española*) е вториот случај од историјата на Шпанија кога формата на државно управување се променила по избори. Првиот таков случај бил во периодот од 1873 до 1874 година, кога опстојувала Првата Шпанска република.

## Формирање на Републиката
[мини|лево|Алегорија на Шпанската Република, на која се прикажани републиканска симболика како што се [Фригиска капа|фригиската капа и мотото *[[Liberty, Equality, Fraternity|Libertad, Igualdad, Fraternidad]]*]]

Втората Шпанска република била основана на 14 април 1931 година по поразот на Алфонсо XIII од Шпанија на локалните избори и неговата абдикација. По прогонот на кралот била формирана привремена влада на чело со Нисето Алкала Самора и истата се задржила до 9 декември 1931 година кога бил донесен новиот Устав. Со Шпанија во тој период раководела републиканско-социјалистичката партија на Мануел Асанар.

Прв претседател (1931-1936) на оваа република станал Нисето Алкала Самора. Баскија и Каталонија ја објавиле својата независност, но истата не ја добиле. На изборите во 1933 година, на власт дошол радикалот Алехандро Лерукс, но во парламентот имал поддршка од страна на ИКНД, десничарска партија раководена од страна на Хосе Марија Хил Роблес. Кога во власта влегле трите министри од ИКНД на 1 октомври 1934 година, во Астурија и Каталонија избувнале востанија на социјалистите и анархистите.

Создавањето на народен фронт им овозможило на левицата на изборите од 16 февруари 1936 година да ја зазеде власта. Така, вториот претседател на републиката станал Мануел Асанар.

## Граѓанската војна
Но, републиката била вовлечена во голема криза кога генералот Франсиско Франко извршил воен преврат со кое го означил почетокот на Шпанската граѓанска војна. Републиканските сили успеале да се задржат на власт до 1 април 1939 година, кога генералот Франко успеал да го заземе Мадрид со помош на т.н. *[[Петта колона]]*.
## Наводи

Категорија:Држави основани во 1931
Категорија:Држави распаднати во 1939
Шпанска република, втора
Категорија:Шпанија во 20 век
Категорија:Шпанска граѓанска војна
Категорија:Републики
Категорија:Политичка историја на Шпанија
Категорија:Втора Шпанска република
Категорија:Држави и територии настанати во 1931 година
Категорија:Држави и територии распаднати во 1939 година
Ана-Марија Јопек

thumb|250px|right|Ана-Марија Јопек
**Ана-Марија Јопек** (полски: Anna Maria Jopek, , ) е полска џез и поп-пејачка.

## Дискографија
### Албуми
* *Ale jestem* (1997)
* *Szeptem* (1998)
* *Jasnosłyszenie* (1999)
* *Dzisiaj z Betleyem* (1999)
* *Bosa* (2000)
* *Barefoot* (2002)
* *Nienasycenie* (2002)
* *[[Upojenie]]* (+ Pat Metheny) (2002)
* *Farat* (live) (2003)
* *Secret* (2005)
* *Niebo* (2005)
* *ID* (2007)
* *BMW Jazz Club Volume 1: Jo & Co* (live) (2008)
* *Haiku* (2011)
* *Sobremesa* (2011)
* *Polanna* (2011)
* *Minione* (2017)
* *Czas kobiety* (2017)
* *Ulotne* (2018)

### Сингли
* *Chwilozofia 32-bitowa* (1996)
* *Ale jestem* (1997)
* *Joszko Broda* (1997)
* *Nie przychodzisz mi do głowy* (1997)
* *Cud niepamięci* (1998)
* *Przed rozstaniem* (1998)
* *Ja wysiadam* (1999)
* *Księżyc jest niemym posłańcem* (1999)
* *Na całej połaci śnieg* (+ Jeremi Przybora, 1999)
* *Nadzieja nam się stanie* (1999)
* *Smutny bóg* (2000)
* *Ślady po Tobie* (2000)
* *Szepty i łzy* (2000)
* *Jeżeli chcesz* (2000)
* *Henry Lee / Tam, gdzie rosną dzikie róże* (+ Maciej Maleńczuk, 2001)
* *Upojenie* (2001)
* *Na dłoni* (2002)
* *O co tyle milczenia* (2002)
* *I pozostanie tajemnicą* (2002)
* *Małe dzieci po to są* (2003)
* *Tam, gdzie nie sięga wzrok* (2003)
* *Mania Mienia* (2003)
* * Możliwe* (2004)
* *Gdy mówią mi* (2005)
* *Niebo* (2006)
* *A gdybyśmy nigdy się nie spotkali* (2006)
* *Teraz i tu* (2007)
* *Zrób, co możesz* (2007)
* *Skłamałabym* (2007)
* *Cisza na skronie, na powieki słońce* (2008)
* *Możliwe* (2009)
* *Sypka Warszawa* (2009)

## Надворешни врски
* Официјална страна 

Категорија:Полски пејачи
Категорија:Живи луѓе
Категорија:Учесници на Евровизија
Проток на гени

**Проток на гени** (*или* **генска миграција**) − поим од популационата генетика кој претставува преминување на алелите од гените од една популација во друга.

Миграцијата во или надвор од популацијата може да биде одговорна за промена на алелните честоти (количината на членови кои носат одредена варијанта на ген). Имиграцијата може исто така што резултира во додавањето на нови генетски варијанти на воспоставениот генетски фонд од одреден вид или популација.

Постојат неколку фактори кои влијаат на степенот на генски проток меѓу различни популации. Еден од најзначајните фактори е подвижноста, бидејќи колку е поголема подвижноста на една единка, толку таа има поголем миграторен потенцијал. Животните се поподвижни за разлика од растенијата, иако поленот и семињата може да се пренесат на големи растојанија преку животните или ветерот.

Одржаниот генски проток меѓу две популации може да доведе исто така до комбинација на два генетски фонда, притоа редуцирајќи ја генската варијабилност меѓу двете групи. Токму поради ова генскиот проток дејствува силно против видообразбата, со рекомбинирање на генските пулови на групите, и со тоа намалување на разликите во генската варијабилност кои би довеле до целосна видообразба и создавање на ќеркини видови. На пример, доколку еден вид на трева расте на двете страни од автопатот, мошне е веројатно дека поленот ќе се пренесе од едната страна на другата и обратно. Ако ова поленово зрно е способно да го оплоди растението каде што ќе пристигне и да даде животоспособно потомство, тогаш алелите содржани во поленот делотворно се пренеле од популацијата на едната страна од автопатот до другата.

## Пречки за генскиот проток

Физичките пречки за генскиот проток најчесто (но не секогаш) се природни. Тие можат да бидат непреминливи планински ланци, океани или пространи пустини. Во некои случаи тие може да се вештачки, направени од човекот, како Кинескиот Ѕид, кој го попречува генскиот проток на нативните растителни популации. Примероци од истиот вид кои растат на двете страни од ѕидот развиле генетски разлики, бидејќи не постоел генски проток за да овозможи рекомбинација на генските пулови.

Пречките за генскиот проток не мора секогаш да се физички. Видовите можат да живеат во истата животна средина и да покажуваат многу ограничен генски проток, што може да е резултат на ограничена хибридизација или хибридизација која дава неприлагодени хибриди.

## Наводи


Категорија:Популациона генетика
Баенански јазик

**Баенански јазик** — исчезнат индијански јазик кој се зборувал во Јужна Америка, поточно во регионот Бахија во Бразил. Последниот човек кој го зборувал јазикот умрел во 1940 година. Од овој јазик познати се само девет зборови.:

# *eželẽ* - елен
# *bakurí* - срнечко месо
# *kelemés* - оган
# *patarak* - јагуар
# *kadašužé* - црнец, црн човек
# *bonikro* - прасе
# *pititiɲga* - стаорец
# *pitirát* - мајмун
# *šẽšẽ* - бик

## Наводи


Категорија:Изолирани индијански јазици
Категорија:Индијански јазици во Јужна Америка
Категорија:Исчезнати индијански јазици
Категорија:Мртви јазици
Категорија:Мртви јазици во Јужна Америка
Категорија:Јазици во Бразил
Абугида

мини|десно|Пример на абугида, зборот ''шри'' на синхалско писмо.
**Абугида** или често се нарекува **азбучнослоговно писмо**, е сегментално писмо кое се заснова на согласки, но во која бележењето на самогласките е задолжително. Околу половина од писмата во светот се абугида, вклучувајќи го и обемното брахамско семејството на писма кои се користат во Јужна и Југоисточна Азија.

Терминот *абугида* бил предложен од Петар Т. Даниелс. Тоа е името на етиопското гез писмо и името потекнува од првите четири букви *алеф*, *бет*, *гемел* и *дент* создадено од страна на првите четири самогласка форми, како што терминот азбука е изведен од првите глаголски букви. Како што Даниелс го користи зборот, абугида е во контраст со слоговното писмо, писма со заеднички согласки или самогласки кои не покажуваат особени сличности меѓу себе и со соодветната азбука, каде независни букви се користат за означување на двете согласки и самогласки.

Во принцип, една буква е полна согласка. Комплетните букви се напишани на еден линеарен редослед со согласен редослед. Самогласки се зависни од согласките. Тие се напишани низ модификацијата на согласното писмо, или со помош на препишана дијакриција која е сместена во една зависна позиција на самогласката во однос на согласката или преку промени во форма на самата согласка.

## Други системи за пишување
* Абџад
* Азбука
* Логограмско писмо
* Слоговно писмо

## Надворешни врски
* Слоговни азбуки
* Азбуки, список на абугиди 
* Споредба на абугида со југоисточни писма 


Категорија:Писма
Кахуапанански јазици

**Кахуапананските јазици** се индијански јазици кои се зборуваат од околу 11.300 жители во Перу. Ова јазично семејство вклучува два јазика, чајахуитаски јазик и хебероски јазик. Хебероскиот јазик е скоро исчезнат.

I. **Чајахуита** 
: 1. Чајахуита дијалект
: 2. Кахуапана дијалект
II. **Хеберо**

Категорија:Индијански јазици во Јужна Америка
Категорија:Кахуапанански јазици
Боророански јазици

**Боророанските јазици** се индијански јазици кои се зборуваат во Бразил. Во оваа група на јазици спаѓаат следните јазици: боророански јазик и исчезнатите умотинаски јазик и отукески јазик. Овие јазици се дел од макро же јазиците.

Според *Гринберг*, чикитано јазикот кој се зборува од околу 20.000 луѓе во Боливија го додал во оваа група на јазици.  Сепак овој јазик не е дел од макро же јазиците.
## Наводи

*
Категорија:Индијански јазици во Јужна Америка
Категорија:Јазици во Бразил
Јака - 80 (фармацевтска компанија)

**АД Јака 80** - Радовиш/Скопје е современа фармацевтска, козметичка и диететска куќа, која е формирана 1980 година во градот Радовиш, Република Македонија.

Со трансформација на општествениот капитал во 1996г. Јака 80 станала акционерско друштво.

Со фирмата управува Одбор на директори, составен од седум директори, шест неизвршни и еден извршен - генерален директор, на чие чело се наоѓа Претседател.

Во фирмата во моментов работат 450 вработени, од кои висок процент се високообразовани и специјализирани стручни кадри од областа на фармацијата, хемијата, медицината, економијата и др.

Готовите производи АД ЈАКА 80 ги пласира како на домашниот пазар на Македонија, така и на странските пазари. Структурата на продажбата во овој момент ја чинат 60% домашниот пазар и 40% извозот, при што извозот е во постојан пораст. Фирмата е присутна на пазарите на: Србија, Хрватска, Словенија, БиХ, Русија, Белорусија, Украина, Азербејџан, Латвија, Ерменија и др.

Во март 2008 година фабриката доби забрана за производство на лекови во погонот во Радовиш бидејќи не ги исполнувала GMP стандардите (за добра производствена пракса).. После забраната производството од Радовиш е преселено во Скопје во погонот на ИЦН Македонија, сместен во кругот на ОХИС. Со ова и практично престана производството во Радовиш.

## Надворешни врски
* Официјална страница на компанијата 

## Наводи

Категорија:Фармацевтски претпријатија од Македонија
Категорија:Економија на Радовиш
Фанау

**Фанау** (маор. *Whānau*) е маорски збор кој значи „пошироко семејство“, денес сè попопуларен во новозеландскиот англиски јазик, особено во службени публикации.

На маорски, зборот има и други значења: како глагол може да значи „раѓа“, а како именка може да значи и „род“.

## Наводи

*Фанау
Категорија:Маорски зборови
Категорија:Маорско општество
Распон на крилја

[thumb|Распонот на крилјата на прикажаниот [Ербас А320-200 се протега од А до В.]]**Распон на крилја** на авион или птица, е растојанието од левиот врв на крилото до десниот врв. На пример, авионот Боинг 777 има распон на крилја од околу 60 метри. Во авион секогаш се мери во права линија, од врв до врв, независно од обликот или замавот на крилото. Официјалниот рекорд за распон на крилја на птица го има албатросот (*Diomedea exulans*) со 3,63 метри.

Димензијата на распонот на крилјата зависи од карактерот на летање и обратно. Повеќето комерцијални патнички авиони користат распон со висока пропорција во споредба со широчината на крилото. Ваков сооднос овозможува ефикасно и мирно летање. Како алтернатива, авиони или птици кои треба да изведуваат побрзи покрети или маневри користат распон на крилја со пониска пропорција во споредба со широчината на крилото. Во ваквите ситуации крилјата им се пократки и пошироки.   

Категорија:Воздухопловство
Фудбалот во 1929 година

**1929 година во [[фудбал]]от** содржи некои значајни настани.

1929 во фудбалот
Категорија:Години во фудбалот
Стадион Олимпико

**Олимпико** (итал. *Stadio Olimpico*) — најголем стадион во Рим и е втор по големина во Италија. На Олимпико домашните натпревари ги играат Рома и Лацио, Олимпико исто така е и национален стадион и на него игра и репрезентацијата на Италија. Изграден е 1937 година, по реновирањето во 2008 година Олимпико има сместивост од 72 000 гледачи.

Северниот дел на Олимпико му припаѓа на навивачите на Лацио, додека јужниот дел е за навивачите на Рома.

На Олимпико досега се имаат одржано многу значајни манифестации меѓу кои се: Олимписките игри 1960 година, Европското Првенство во Фудбал 1968 година, Европското Првенство во Фудбал 1980 година, Светско Првенство во Атлетика 1987 година, Светско Првенство во Фудбал 1990 година и финалето од Лигата на Шампиони 2009 година.

Категорија:Лацио
Категорија:Рома
Категорија:Фудбалски стадиони во Италија
Категорија:Олимписки стадиони
Категорија:Спортот во Рим
Категорија:Згради и градби во Рим
Фудбалот во 1928 година

Следниве се *[[фудбал (фудбал)]]** настаните од годината *1928'' ширум светот.

## Настани
* 29 август – клуб од Хондурас Ц.Д. Мотагуа е основана.

## Победници клупско државно првенство

* Аргентина: Хуракан
* Белгија: Р. Антверпен Ф.К.
* Данска: B93
* Англија: Евертон ФК
* Грција: Арис Солун Ф.Ц.
* Исланд: KR
* Италија: Торино Ф.Ц.
* Кралство на Србите, Хрватите и Словенците: Граѓански Загреб
* Холандија: Феенорд Ротердам
* Парагвај: Олимпија Асунсион
* Полска: Висла Краков
* Шкотска: Ренџерс Ф.Ц.

## Меѓународни турнири
* Британско домашно првенство 1928 (22 октомври 1927 година и 31 март 1928 година)
::

*Олимписки игри во Амстердам, Холандија (27 мај и 13 јуни 1928 година)
*# 
*# 
*# 
* Балтички куп 1928 во Естонија (25-27 јули 1928)
::

* Нордиско фудбалско првенство 1924-28 (15 јуни 1924 година и 7 октомври 1928 година) 1928: (7 јуни - 7 октомври 1928 година)
:: (1928)
:: (1924-1928)

## Раѓања
* 13 јануари &ndash; Бенгт Густавсон, шведски репрезентативен фудбалер и менаџер (почина во 2017 година)
* 13 јануари &ndash; Вилијам Мартинес, уругвајски репрезентативен фудбалер (почина во 1997 година)
* 25 јануари &ndash; Кор ван дер Харт, холандски репрезентативен фудбалер (почина во 2006 година)
* 23 февруари &ndash; Андре Страпе, француски репрезентативен фудбалер (почина во 2006 година)
* 29 февруари &ndash; Густау Биоска, шпански репрезентативен фудбалер и менаџер (почина во 2014 година)
* 12 март &ndash; Герхард Харперс, германски репрезентативен фудбалер (почина во 2016 година)
* 19 март &ndash; Аке Јохансон, шведски репрезентативен фудбалер (почина во 2014 година)
* 29 мај &ndash; Харалд Хенум, норвешки репрезентативен фудбалер (почина во 1993 година)
* 1 јули &ndash; Карим Алави Хомаиди, ирачки фудбалер
* 11 јули & ndash; Маркос Калдерон, перуански фудбалски тренер (почина во 1987 година)
* 22 јули & ndash; Џими Хил, англиски фудбалер и емитувач (почина во 2015 година)
* 25 јули &ndash; Џими Џонс, репрезентативен фудбалер на Северна Ирска (почина во 2014 година)
* 14 август &ndash; Гунар Андерсон, француски клупски играч со шведско потекло (почина во 1969 година)
* 9 септември &ndash; Фриц Херкенрат, германски репрезентативен голман (почина во 2016 година)
* 23 септември &ndash; Сантјаго Вернаца, аргентински фудбалер (почина во 2017 година)
* 29 септември &ndash; Михали Лантос, унгарски репрезентативен фудбалер и менаџер (почина во 1989 година)
* 8 октомври: Диди, бразилски репрезентативен фудбалер (почина во 2001 година)
* 19 октомври &ndash; Мустафа Зитуни, француско-алжирски репрезентативен фудбалер (почина во 2014 година)
* 28 октомври &ndash; Лори Рајли, шкотски репрезентативен фудбалер (почина во 2014 година)
* 30 октомври &ndash; Раул Карденас, мексикански интернационален фудбалер (почина во 2016 година)
* 26 ноември &ndash; Кароли Шандор, унгарски репрезентативен фудбалер (почина во 2014 година)

## Наводи

1928 во фудбалот
Категорија:Години во фудбалот
Античка филозофија

**Античката филозофија** ја сочинуваат филозофиите на стариот век. Меѓу познатите се старогрчката, кинеската и староримската филозофија. Оваа филозофија се јавува на преминот меѓу 7-от и 6-от век п.н.е. и постои сè до распадот на римската империја во 5 век п.н.е.. Во западните универзитети со античка филозофија се означува старогрчката филозофија. Во главно е прифатена поделбата на четири периоди: космолошки период, во кај филозофските размисли се сосредоточени врз светот; антрополошки период во кој човекот е централен предмет на умствено иследување; систематски период, кој се одликува со големи филозофски системи како оние на Платон и Аристотел; и хеленистичко-римскиот период кој се одликува со мноштво римски мислители.

Категорија:Филозофија
Анкета

**Анкета** — испитување преку пишан прашалник, а со оглед на начинот како се формулирани прашањата, може да биде стандардизирана (кога се дадени одговори во алтернативи), и нестандардизирана (без одговори и алтернативи), со отворени прашања.

## Анкетата како мотив во уметноста
* „Анкета“ — песна на македонскиот поет Анте Поповски.

## Наводи


Категорија:Квантитативно истражување
Категорија:Испитување на производи
Термоелектронска емисија

[Термоелектронска емисија отпрвин била докажана со вжарено метално влакно, како кај [жарулка|жарулките. Подоцна била искористена во електронските цевки.|мини|десно|200п]]
**Термоелектронска емисија** се вика појавата на емитирање на електрони од вжештени површини на металите, а електроните што се емитирани се нарекуваат термоелектрони.

Категорија:Атомска физика
Категорија:Електрицитет
Историја на Шпанија (1975-денес)

**Историјата на современа Шпанија** започнува по смртта на генералот Франсиско Франко на 20 ноември 1975 година и стапување на должност на кралот Хуан Карлос I на престолот воспоставувајќи парламентарна монархија. Во 1978 годинабил усвоен новиот устав на Шпанија кој фигурира до ден денес. 

## Устав од 1978 година

По изборите во Шпанија било потребно да се пропише нов устав за Шпанија. Од 1931 година уставот бил *републички* и сега Хуан Карлос I наследникот на Франко, увидел дека е потребно промени во истиот. По неколку месеци на дискусија, бил постигнат консензус меѓу повеќе партии, и на Уставот бил испратен до парламентот за да биде усвоен. По ова, тој бил ставен на референдум кој се одржал на 8 декември 1978 година и истиот бил одобрен од страна на 58% од вкупниот број гласачи, 8% биле против и 33% биле воздржи.Така новиот Устав на Шпанија стапил насила од 1 јануари 1979 година.

Уставот давал право да некои заедници формираат автономни региони во Шпанија. Такви автономни облсти биле формирани од страна на Баскија и Каталонија, а подоцна истото го сториле и другите региони кои денеска ја сочинуваат модерната карта на Шпанија.

## Избори во Шпанија

### Изборите од 1979

### Изборите од 1982

### Изборите од 1986

### Изборите од 1989

### Изборите од 1993

### Изборите од 1996

### Изборите од 2000

### Изборите од 2004


Категорија:Шпанија во 20 век
Категорија:Шпанија во 21 век
Интервју

**Интервју** претставува методолошка постапка што се применува во социолошките истражувања со цел да се дојде до емпириски податоци преку вербална комуникација меѓу испитувачот и испитаникот, а податоците ќе се користат за научни цели. Интервјуто може да биде слободно и насочено.

## Интервјуто како тема во уметноста и во популарната култура
* „Интервју“ - расказ на македонскиот писател Иван Шопов од 2010 година.
* „Ненаправено интервју“ - расказ на македонскиот писател Иван Шопов од 2010 година.
* „Интервју за работа“ - кус расказ на македонскиот писател Драган Георгиевски од 2013 година.
* „Интервју со дете“ - песна на полската поетеса Вислава Шимборска.
* „Интервју со Атропа“ - песна на полската поетеса Вислава Шимборска.
* „Интервју“ (англиски: *Interview*) — песна од истоимениот музички албум на британската рок-група *[[Gentle Giant]]* од 1976 година.

## Македонски книги со интервјуа
* Цане Андреевски. „Разговори со Конески“. Скопје: Култура, 1991, 461 страна. ISBN 86-317-0091-6 
* Ненад Георгиевски. „Музика и муабети : колекција на музички интервјуа“. Скопје: Конгресен сервисен центар, Полица, 2016, 345 страни. ISBN 978-608-4780-40-3
* Свето Стаменов. „За македонскиот XIX век: радио-интервјуа со Славчо Ковилоски“. Скопје: Македоника литера, 2020, 176 страни. ISBN 978-608-252-132-9
* Владимир Јанковски. „Кабинет на чуда со ѕидови од огледала: разговори со Влада Урошевиќ“. Скопје: Антолог, 2023, 379 страни. ISBN 978-608-243-666-1
* Бранко Секулоски. „Разговори со професор Марјановиќ“. Скопје: Фондација Ѓорѓи Марјановиќ, 2024, 88 страни. ISBN 978-608-66377-3-6

## Надворешни врски
* „Интервјуа“ - македонски портал за интервјуа

## Наводи
Зависна територија

мини|400п|Карта на зависните територии во светот
**Зависна територија** или **зависност** е територија без целосна политичка независност од некоја држава.

### Африка
* Мајот
* Реинион
* Света Елена

### Америка
* Американски Девствени Острови
* Ангвила
* Аруба
* Бермуди 
* Британски Девствени Острови
* Гваделуп
* Гренланд
* Кајмански Острови
* Мартиник
* Монтсерат
* Порторико
* Свети Петар и Микелон
* Туркс и Кајкос 
* Фокландски Острови
* Француска Гвајана
* Холандски Антили

### Азија
* Гуам
* Северни Маријански Острови

### Европа
* Акротири и Декелија
* Гибралтар
* Ман
* Свалбард 
* Фарски Острови 
* Џерси

### Океанија
* Американска Самоа
* Божиќен Остров
* Валис и Футуна
* Кокосови Острови 
* Кукови Острови
* Ниуе
* Нова Каледонија
* Норфолк
* Питкернски Острови
* Токелау
* Француска Полинезија

## Поврзано
* Кралство Нов Зеланд
* Список на земји со помалку од 100.000 жители


Категорија:Административни единици
Категорија:Држави
Варваризми

**Варваризми** (грч. barbaros = странски, туѓ) се зборови или зборовни конструкции кои не се во согласност со нормите на даден стандарден јазик. Со други зборови, варваризмите се сметаат како отстапување од усвоените современите граматички или стилистички правила, на пример: мистер, сењора, сењорита, тет-а-тет, визави и др. Варваризмите можат да се употребуваат и во уметничката литература за да се предаде специфичен местен колорит, да се отслика посебен амбиент во кој дејствуваат личностите, да се доближи до читателот едно конкретно време од историјата и сл. Честопати варваризмите можат да се користат за иронизирање на настани, личности или поредок.
## Наводи

Категорија:Фразеологија
Фернандо VI (Шпанија)

{| align=right 
| 

**Фернандо VI од Шпанија** бил крал на Шпанија од 1746 година до 1759 година. Фернандо е роден на 23 септември 1713 година во Мадрид, Шпанија. Тој е вториот син на Филип V од Шпанија и неговата прва сопруга Марија Луиза Савојска. По само неколку месеци од неговото раѓање неговата мајка починала а татко му се оженил за Елизабет Фернезе.

Во 1729 година Фернандо се оженил за Марија Варбара од Португалија. На 9 јули 1746 година Фернандо се качил на престолот. Тој ја наследил војната која веќе се водела со Австрија. во текот на неговото владеење тој ја повлекол Шпанија во т.н. Војна за Австриско наследство. Тој вовел повеќе реформи како создавање на банка *Гиро Реал* во 1752 година, ја модернизирал флотата, ги обновил односите со црквата и имал голем придонес во културната обнова на Шпанија. Фернандо починал на 10 август 1759 година.

Категорија:Родени во 1713 година
Категорија:Починати во 1759 година
Категорија:Луѓе од Мадрид
Категорија:Шпански монарси
Категорија:Принцови од Астурија
Категорија:Бурбонска династија во Шпанија
Категорија:Римокатолички монарси
Категорија:Витези на Златното Руно
Категорија:Витези на Сантјаго
Категорија:Европски монарси од 18 век
Инверкаргилски голф-клуб

**Инверкаргилскиот голф-клуб** (англ. *Invercargill Golf Club*) е голф-клуб во Отатара, близу Инверкаргил, Нов Зеланд. Во 1960 Инверкаргилскиот голф-клуб бил домаќин на Новозеландското отворено првенство во голф (*New Zealand Open*), каде победник бил Питер Томсон. Клубот е исто така траен домаќин на првенството Затвореното првенство на СБС (*SBS Invitational*).

## Надворешни врски
* Страница на Инверкаргилскиот голф-клуб 

Категорија:Голф терени во Нов Зеланд
Голф-клуб
Карло III (Шпанија)

{| align=right 
| 

**Карлос III од Шпанија** бил крал на Шпанија во периодот од 1759 до 1788 година, крал на Неапол (како* Карл VII*) и Сицилија (како *Карл V*) од 1735 до 1759 година и херцог на Парма (како *Карло I*) од 1732 до 1735 година.

Карлос е роден на 20 јануари 1716 година во Мадрид, Шпанија. Тој е најголемиот син од вториот брак на Филип V од Шпанија со Елизабет Фернезе. Кога имал шеснаесет години бил испратен да управува со Парма. По победата на Шпанија над Австрија, тој станал крал на Неапол и Сицилија. Во 1735 година тој ја предал Парма на Австрија а во замена тој ја добил кралската титула Карл VI. На 9 август 1759 година починал шпанскиот крал Фернандо VI од Шпанија, по кое Карлос бил објавен за нов крал на земјата абдицирајќи од Сицилија и Неапол.

Во текот на своето владеење, тој склучил сојуз со Франција и ѝ објавил војна на Велика Британија, најголемиот шпански конкурент во колонизацијата на Америка. Шпанија ја загубила контролата над Флорида која била заземена од Велика Британија. Во војната за независност на Америка, кралот дал поддршка на американците и во времето на војната Шпанија успеала да ги врати Флорида и Менорка, но не можела и Гибралтар.

Починал на 14 декември 1788 година во Мадрид.

Категорија:Луѓе од Мадрид
Категорија:Шпански монарси
Категорија:Кралство Арагон
Категорија:Кралство Сицилија
Категорија:Римокатолички монарси
Категорија:Монарси од Неапол
Категорија:Војводи на парма
Категорија:Бурбонска династија во Шпанија
Категорија:Витези на Златното Руно
Категорија:Шпански генерали
Категорија:Италијански генерали
Категорија:Родени во 1716 година
Категорија:Починати во 1788 година
Категорија:Италијанско благородништво
Категорија:Фарнeска династија
Категорија:Европски монарси од 18 век
Категорија:Витези на Сантјаго
Lordi

**Lordi** е хеви метал група формирана во октомври 1996. Тие ја претставуваа Финска на Евровизија 2006 и победија.

## Моментални членови
* Mr. Lordi
* Amen
* OX
* Mana
* Hella

## Поранешни членови
* G-Stealer
* Magnum
* Kalma
* Enary
* Kita
* Otus
* Awa

## Дискографија
* *Get Heavy* (2002)
* *The Monsterican Dream* (2004)
* *The Arockalypse* (2006)
* *Deadache* (2008)
* *Babez For Breakfast* (2010)
* *To Beast or Not To Beast* (2013)
* *Scare Force One *(2014)
* *Monstereophonic* (2016)
* *Sexorcism* (2018)
* *Killection *(2020)
* *Lordiversity *(2021)

### Видеографија

*Тие во 2008 имаат снимено и  долгометражен хорор филм *Dark Floors*.

Категорија:Хеви метал музичари
Категорија:Музички групи основани во 1992 година
Карло IV (Шпанија)

{| align=right 
| 

**Карлос IV** бил крал на Шпанија во периодот од 1788 до 1808 година. Карлос е роден на 11 ноември 1748 година во Портичи, Италија. Негов татко е Карлос III од Шпанија а мајка му е Марија Амалија Саксонска. Во 1759 година починал неговиот чичко а воедно и крал на Шпанија, Фернандо IV од Шпанија не оставајќи наследник. Така, престолот го добил неговиот татко Карлос III а престолот во Неапол и Сицилија бил предаден во рацете на Фернандо IV Сицилијански. Целото му семејство се преселило во Мадрид, а Карлос ја добил титулата принц на Астурија, која се давала за идниот престолонаследник. Обично оваа титула се давала на најголемиот машки потомок, но бидејќи брат му Филип бил ментално болен, во овој случај била направена отстапка.

На 4 септември 1765 година Карлос се оженил за Марија Амалија Саксонска, внука на Луј XIV од која имал петнаесет деца.

На 14 декември 1788 година Карлос станал новиот крал на Шпанија, но со кралството повеќе управувал љубовникот на жена му, министерот Мануел Годој. Во негово време, тој престолот го наследува во услови кога Шпанија се затегнати односите во Велика Британија поради подкрепата на Франција во Седумгодишната војна. Во 1789 година, во Франција избувнала револуција. По доаѓањето на власт на Наполеон Бонапарт, односите помеѓу Франција и Шпанија се изладиле, притоа бил потпишан договор според кој Шпанија загубила повеќе. таа била принудена да се вклучи во војната против Велика Британија.
 
Следувало разделувањето на членовите на кралскиот двор на две фракции. Првата, на чело со министерот Годој била профранцуска и другата, престолонаследникот Фернандо. Но, по смртта на неговата сопруга, Фернандо се ориентирал кон втор брак од ложата на Наполеон, а министерот Годој заземал проанглиска линија. Така, во 1808 година Карлос IV  бил принуден да абдицира во корист на неговиот син во Марсеј а потоа и во Рим, каде починал на 20 јануари 1819 година.

Категорија:Шпански монарси
Категорија:Принцови од Астурија
Категорија:Бурбонска династија во Шпанија
Категорија:Римокатолички монарси
Категорија:Луѓе од Неапол
Категорија:Витези на Сантјаго
Категорија:Витези на Златното Руно
Категорија:Родени во 1748 година
Категорија:Починати во 1819 година
Категорија:Принцови од Неапол
Категорија:Принцови од Сицилија
Категорија:Шпански принцови
Категорија:Европски монарси од 18 век
Категорија:Европски монарси од 19 век
Аквамарин

мини|десно|200п|Необработен аквамарин
**Аквамарин** (латински: *aqua marinā*, морска вода) — транспарентен полускапоцен камен, кој е еден од вариететите на берилот. Има сина или тиркизна боја и личи на бојата на морето. Бојата може да му варира, така што жолтиот берил се нарекува хелидор, розовиот морганит, а белиот гошенит.

Најголемиот аквамарин е пронајден во 1910&nbsp;г. во Марамбаја во Минас Жераис во Бразил. Тежел 110&nbsp;кг, долг 48,5&nbsp;cm и со пречник од 42&nbsp;cm.

## Скапоцените камења и нивното влијание на човекот
[мини|десно|200п|Обетки од аквамарин, [бисер и син жад]]
Скапоцените камења можат да влијаат на состојбата на човечкиот ум и тело. Ако се носат на телото или во близина на телото моќта на камењата влијаат на лечење или ублажување на психичките и физичките проблеми. Сината боја на аквамаринот го поттикнува чувството на верност и постојаност и е поттик за длабоки размислувања. Симболизира надеж, здравје, младешка виталност и вредност. Римските морепловци верувале дека аквамаринот носи среќа на море и ја спречува морската болест.

## Скапоцените камења и хороскопските знаци

Се смета дека за секој хороскопски знак постои скапоцен камен кој му одговара. Така аквамаринот е камен кој се препорачува за следниве хороскопски знаци: бик, близнаци, скорпија, водолија и риби.

## Наводи

## Надворешни врски
perlenoire.mk  

Категорија:Полускапоцени камења
Категорија:Скапоцени камења
Гробот на Исус

Постојат неколку локации за кои се смета дека се **Гробот на Исус** или **Светиот Гроб**:

* Базилика на Светиот Гроб, изградена на местото Голгота во Ерусалим. 
* Градинарскиот гроб, кој се наоѓа во Ерусалим
* Роза Бал, светилиште во Сринагар, Кашмир, град каде наводно престојувал Исус по распнувањето
* Шинго, Аомори во Јапонија, место каде наводно престојувал Исус по распнувањето
* Талпиотски гроб во Талпиот, Ерусалим

Категорија:Појаснување
ФК Миравци

**ФК Кожуф Гевгелија**, познат и по првичното име **ФК Миравци** - македонски фудбалски клуб од Миравци, Гевгелиско кој моментално се натпреварува во Втората Македонска фудбалска лига.

## Историја
### Како Миравци
Клубот е основан во 1951 година.
Во сезоната 2010/11, тие завршиле четврти во Вторатa македонска лига и обезбедиле пласман со победата против Скопје со резултат од 4-1 во плејофот. но по направеното соединување со Вардар тие останале да се натпреваруваат во втората лига.

### Како Кожуф Гевгелија
Во 2013 година, клубот се преселил во Гевгелија и го сменил името во Кожуф Гевгелија.

## Наводи

Кожуф Гевгелија
Миравци
Категорија:Појавено во 1951 година во Македонија
Амадеј I (Шпанија)

**Амадеј I Савојски** бил крал на Шпанија во периодот од 1870 до 1873 година. Роден е на 30 мај 1845 година во Торино, Италија. Тој е син на Виктор Емануел II, крал на Пиемонт и Сардинија, а по касно и крал на Обединена Италија, и на Марија-Аделаида Австриска.

На 30 мај 1867 година се оженил за Марија-Виторија дел Позо. Неговиот татко во почетокот не го признавал бракот поради фактот што Марија Виторија не потекнувала од кралско семејство. Со неа, Амадеј имал три деца. Во 1870 година Марија Викторија го замолола кралот да разговара со Амадеј околу неговите изневери, но тој сметал дека таа немала право да се меша во одлуките на Амадеј.

Во времето кога во Шпанија избувнала т.н. Славна револуција во 1868 година, револуцијата ги принудила Изабела II Шпанска и нејзиното семејство да ја напуштат Шпанија. Новите шпански Кортеси решиле дека идната монархија треба да биде создадена од страна на нова династија. На 16 ноември тие го избрале Амадеј или Амадео. Така, официјално на 2 јануари 1871 година Амадеј станал крал на Шпанија. Шпанија новиот крал ја наследил во голем хаос. Единствено на којшто можел да смета биле прогресивните партии. Во 1872 година во Баскија и Каталонија избувнале востанија. Генералите го советувале на кралот да ги казни главните водачи на бунтовите, но тој издал декрет против артилеријата. По ова тој на 11 февруари 1873 година абдицирал од престолот. Истата вечер, Шпанија била објавена за република.
 
Амадеј се вратил во Италија каде повторно ја зазел функцијата херцог на Аоста. Починал на 16 јануари 1880 година во Торино.

## Наводи

Категорија:Шпански монарси
Категорија:Војводи од Аоста
Категорија:Савојска династија
Категорија:Луѓе од Торино
Категорија:Витези на Сантјаго
Категорија:Витези на Златното Руно
Категорија:Принцови од Италија
Категорија:Римокатолички монарси
Категорија:Европски монарси од 19 век
Категорија:Родени во 1845 година
Категорија:Починати во 1890 година
|}
Фернандо VII (Шпанија)

}, Шпанија
| date of death  =   
| place of death = , Шпанија
}}

**Фернандо VII** бил крал на Шпанија во 1808 година за краток период бидејќи бил симнат од престолот под притисок на Наполеон Бонапарт. Повторно како крал управувал од периодот помеѓу 1814 до 1833 година. Фернандо е син на Карлос III од Шпанија и Марија Луиза од Парма. Како млад бил голем противник на министерот Мануел Годој, љубовник на мајка му. Во 1808 година, кога татко му абдицирал тој станал негов наследник на престолот. Веднаш откако станал крал, министерот Годој бил уапсен.
 
Повторно на власт дошол во 1814 година кога ја наложил шпанската инквизиција која била во застој. Исто така, тој како главна цел му била враќањето на колониите во Америка.

Категорија:Луѓе од Мадрид
Категорија:Шпански монарси
Категорија:Римокатолички монарси
Категорија:Принцови од Астурија
Категорија:Бурбонска династија во Шпанија
Категорија:Витези на Сантјаго
Категорија:Витези на Подвеската
Категорија:Витези на Златното Руно
Категорија:Родени во 1784 година
Категорија:Починати во 1833 година
Категорија:Европски монарси од 19 век
Жозеф Бонапарт

**Жозеф Бонапарт** — крал на Неапол и крал на Шпанија. Бил роден како Џузепе Наполеон Бонапарт на 7 јануари 1768 година. Тој е постариот брат на Наполеон Бонапарт. Работел како адвокат, политичар и дипломат, француски амбасадор во Рим. Во 1808 година станал крал на Шпанија. Веднаш по качувањето на престолот ја укинал Шпанската инквизиција. На неколкупати се обидел да го прифатат како крал во Шпанија, но без успех. Во негово време, Венецуела прогласила независност во 1810 година.

По Битката кај Викторија во 1813 година абдицирал и се вратил во Франција. Во 1814 година бил командант при одбрана на Париз. По Битката кај Ватрело заминал во Америка, а во 1841 година се префрлил во Италија. Починал на 28 јули 1844 година.

## Надворешни врски
* Биографија за Жозеф Бонапарт
* Животот на Жозеф Бонапарт
* Статија за Жозеф Бонапарт

Категорија:Родени во 1768 година
Категорија:Починати во 1844 година
Категорија:Луѓе од Корзика
Категорија:Шпански монарси
Категорија:Монарси на Неапол
Категорија:Бонапартска династија
Категорија:Витези на Сантјаго
Категорија:Витези на Златното Руно
Категорија:Римокатолички монарси
Категорија:Европски монарси од 19 век
Категорија:Носители на Големиот крст на Легијата на честа
Сквернавење на знаме

[thumb|Лажно американско знаме запалено во 2006 во [Вашингтон]]
**Сквернавење на знаме** е израз кој се однесува на неколку видови дејствија со кои се уништува или се оштетува знамето, најчесто националното знаме. Најчесто со ваква постапка се искажува политички револт против земјата или нејзината политика. Во некои земји постои закон против уништување на знамето (на пример палење на знамето). Во некои земји се разликува законот против сквернавење на знамето од сопствената земја и законот против сквернавење на знаме од друга земја. Исто така постојат земји во кои палењето на знамето со закон е заштитено како акт за изразување на „слобода на говорот“.

## Потекло

Знамето може да се уништи со палење, да се нагрди со пароли, да се измачка со измет, да се изгази, да се удира, или да се фрли во кал. Покрај тоа, може да се отпечати знамето врз тоалетна хартија, салветки, брисачи за нозе и слични производи преку кои во секојдневната употреба знамето ќе биде осквернавено. Ваквите постапки може да се мотивирани од неколку причини: 
* Протест против надворешната политика на земјата. 
* Откажување од политиката на својата земја. 
* Протест против конкретен закон. 
* Протест против национализмот на земјата. 
* Протест против моќната влада во земјата, или против некој акт на владата. 
* Симболичен акт со цел да се навреди народот на таа земја. 
* Демонстрација на своите права.

Изразот **палење на знаме** се однесува само на палење на знамето како чин на протест. Во САД постои пишано правило во врска со знамето, во кое се вели дека „кога знамето ќе биде во состојба да не е повеќе за јавно истакнување, треба да се уништи на достоинствен начин, а најдобро со палење“, но се додава дека таа постапка треба да биде организирана од овластени лица и да биде пропратена со соодветна церемонија.

## Белешки

# "Richard the Lionheart", by J. Gillingham, Weidenfeld & Nicolson, London, 1978, p.&nbsp;176.
# "The RUC: A Force Under Fire", by Chris Ryder, London: Mandarin, 1992, p.&nbsp;82
#  BBC: A motion calling for the Union Flag to be flown on Parliament Buildings every day the Northern Ireland Assembly meets has been defeated 6 June 2000
#  Finnish flag law in finlex 
#* Flagging concern: the controversy over flags and emblems  by Robin Wilson, Democratic Dialogue July 2000
#* ".DOC" format: Flags Regulations


## Наводи

## Надворешни врски
* Палење на знаме
* Архива на податоци поврзани со палење на американското знаме
* Виртуелно палење на знаме 

Категорија:Граѓанска непослушност
Категорија:Знамиња
Алфонсо XII (Шпанија)

}  
| date of death  =  
| place of death =Ел Пардо
| buried         =Ел Ескоријал
|}}

**Алфонсо XII од Шпанија** наречен **Миротворец** — крал на Шпанија од Бурбонскатa династија во периодот од 1874 до 1885 година. На шпанскиот престол се качува по државниот преврат со кој бил означен крајот на Првата Шпанска република.

Алфонсо е роден на 28 ноември 1857 година во дворецот Ел Пардо, Мадрид. Тој е син на шпанската кралица Изабела II од Шпанија и Франсиско се Асизи Бурбонски. Во времето кога во Шпанија избувнала т.н. Славна револуција, кралицата Изабела II од Шпанија била принудена да побегне во Франција. Така, во 1868 година таа заедно со Алфонсо и целото семејство пристигнале во Париз. Од Париз, Алфонсо бил испатен на Воената академија во Виена. На 25 јуни 1870 година тој се вратил во Париз каде мајка му абдицирала во негова корист. Така, со нејзин декрет од 25 јуни 1870 година, Алфонсо бил објавен за крал на Шпанија под името Алфонсо XII, и покрај тоа што претходно немал крал под името Алфонсо XI. На 1 декември 1874 година, “*прогонетиот крал*“ издал декрет според кој се објавил за единствен крал на Шпанија. Кон крајот на истата година, Мартинес Кампос влегол во Валенсија поставувајќи го знамето на кралот Алфонсо, извршувајќи воен преврат.

По само неколку денови, Алфонсо XII пристигнал во Мадрид каде бил пречекан од огромна толпа на народ. Во следната година тој започнал борба против Карлистите при кое Дон Карлос конечно бил поразен и принуден да се откаже од престолот. 
 
На 23 февруари 1878 година се оженил за својата роднина Марија Мерседес Орлеанска. Кралицата починала по само шест месеци по свадбата. На 29 ноември 1879 година се оженил за друга своја подалечна роднина, Марија Кристина Австриска. Тие имале три деца, Мерседес Астурска, Марија Тереза од Шпанија, Алфонсо XIII од Шпанија.

Алфонсо починал на 25 ноември 1885 година од туберколоза.

Категорија:Родени во 1857 година
Категорија:Починати во 1885 година
Категорија:Луѓе од Мадрид
Категорија:Шпански монарси
Категорија:Бурбонска династија во Шпанија
Категорија:Принцови од Астурија
Категорија:Римокатолички монарси
Категорија:Витези на Сантјаго
Категорија:Витези на Златното Руно
Категорија:Витези на Подвеската
Категорија:Починати од туберкулоза
Категорија:Шпански инфанти
Категорија:Европски монарси од 19 век
Алфонсо XIII (Шпанија)

}, Шпанија
| date of death  =  
| place of death =, Италија
| buried         =
|}}

**Алфонсо XIII** бил крал на Шпанија од денот на неговото раѓање, на 17 мај 1886 година до 14 април 1931 година, но титулата ја носел до 15 јануари 1941 година. Роден е во Мадрид како *Алфонсо Леон Фернандо Марија Хаиме Исидро Паскуал Антонио де Бурбонски* и е син на Алфонсо XII од Шпанија и Марија Кристина Австриска. Татко му починал на 25 ноември 1885 година, и според законите Марија Мерседес требало да биде објавена за кралица на Шпанија. По четири месеци од смртта на Алфонсо XII, неговата сопруга родила син и во денот на неговото раѓање тој бил објавен за крал. Како регент на малолетниот Алфонсо била објавена неговата мајка.

Во 1902 година, кога Алфонсо наполнил 16 години ја зел официјално власта. Во негово време, Шпанија ги загубила последните колонии во Америка, Филипини, Куба и Порторико. Алфонсо успеал да издвојува победа во војната со Мароко и воведува реформи за да постигне поголем економски раст.

За време на Првата светска војна, Шпанија била неутрална држава. Тој бил еден од најпознатите покровители на туризмот, културата и спортот во Шпанија. Во 1923 година ја поддржал диктатурата на генералот Мигел Примо де Ривера која продолжила до 1930 година. Под негов притисок, кралот издал декрети кои не биле во корист на работниците, ја вовел смртната казна. Поради големиот притисок на Ривера, тој на 14 април 1931 година абдицирал неофицијално во Франција, а по некое време се преселил во Рим, Италија.

По започнувањето на граѓанската војна, Алфонсо поддршка дал на генералот Франсиско Франко во борбата против републиканците. Но, по победата на Франко, Алфонсо сепак не се вратил на престолот. На 15 јануари Алфонсо офоцојално се откажал од престолот. Починал на 28 февруари 1941 година во Рим.

Категорија:Родени во 1886 година
Категорија:Починати во 1941 година
Категорија:Луѓе од Мадрид
Категорија:Шпански монарси
Категорија:Римокатолички монарси
Категорија:Бурбонска династија во Шпанија
Категорија:Претенденти за францускиот престол
Категорија:Витези на Подвеската
Категорија:Витези на Сантјаго
Категорија:Витези на Алкантара
Категорија:Шпански инфанти
Категорија:Витези на Златното Руно
Категорија:Европски монарси од 19 век
Категорија:Европски монарси од 20 век
Категорија:Членови на Академијата на убавите уметности
Батави

thumb|240px

**Батaвите** се германско племе, кое потекнува од Хетитите. Тие се оделиле од нив поради внатрешните несогласувања. Во околу 50 п.н.е. тие се населиле по течението на река Рајна, во римската провинција Галија Белгика. Во 12 п.н.е. биле покорени од страна на римјаните, и од тој момент тие се сметаат за големи сојузници на Римското Царство. Единственото востание на овој народ против Рим е во 69 година кога успеале да освојат еден цел легион во близина на денешниот град Ксантен.

Батaвијанците биле споменети во 355 година во времето на Констанциј II (317 - 361), кога со нивните острови веќе владееле франките, а подоцна тие биле претопени.

Категорија:Германски племиња
Категорија:Хетити
Категорија:Историја на Холандија